CELEX: 62016TN0028
Language: hu
Date: 2016-01-26 00:00:00
Title: T-28/16. sz. ügy: 2016. január 26-án benyújtott kereset – Németország kontra Bizottság

14.3.2016   
            
            
               HU
            
            
               Az Európai Unió Hivatalos Lapja
            
            
               C 98/56
            
         2016. január 26-án benyújtott kereset – Németország kontra Bizottság
   (T-28/16. sz. ügy)
   (2016/C 098/72)
   Az eljárás nyelve: német
   
      Felek
   
   
      Felperes: Németországi Szövetségi Köztársaság (képviselők: T. Henze és A. Lippstreu)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2015. november 13-i 2015/2098/EU európai bizottsági végrehajtási rendelet 1. cikkét és mellékletét nyilvánítsa semmisnek, amennyiben abban a Németországi Szövetségi Köztársaság fizetésre kötelezett intézménye által az EMVA terhére teljesített kifizetések összesen 7 719 920,30 euró összegben az Unió finanszírozásából kizárásra kerülnek, valamint
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében az alperes négy jogalapra hivatkozik.
   
               1.
            
            
               Az első jogalap: Az 1698/2005/EK rendelet (1) 2. cikkével összefüggésben értelmezett 71. cikke (2) bekezdésének megsértése, amennyiben a Bizottság megköveteli, hogy a kiválasztási szempontok ne csak az 1698/2005/EK rendelet 2. cikkének e) pontja szerinti konkrét „műveletre” legyenek alkalmazandók, hanem a nemzeti földtagosítási és a falvak megújítására irányuló eljárás korábbi szakaszaira is, és amennyiben figyelmen kívül hagyja a kiválasztási szempontokra vonatkozó követelményeket.
            
         
               2.
            
            
               Második jogalap: Az 1698/2005/EK rendelet 6. cikkéből eredő partnerségi elv, a lojális együttműködés elvének (EU-Szerződés 4. cikke (3) bekezdésének első albekezdése) és a bizalomvédelem elvének megsértése, amennyiben a Bizottság a helyesbítő határozatát maga által engedélyezett, illetve nem vitatott eljárásra alapította.
            
         
               3.
            
            
               Harmadik jogalap: A szubszidiaritás elvének (EUSZ 5. cikk) megsértése, amennyiben a Bizottság beavatkozott a tagállamok eljárási autonómiájába és területrendezésre vonatkozó jogosítványaiba.
            
         
               4.
            
            
               Negyedik jogalap: A 1306/2013/EU rendelet (2) 52. cikke (2) bekezdésének, az 1290/2005 rendelet (3) 31. cikke (2) bekezdésének és az arányosság elvének megsértése, mivel a Bizottság a 10 %-os átalánykiigazítás révén a kiválasztási szempontokkal összefüggő esetleges jogsértés módját és mindenesetre csekély hatását nem megfelelően értékelte, valamit figyelmen kívül hagyta azt a körülményt, hogy az Unió valóban nem szenvedett pénzügyi kárt, és nem áll fenn a kár bekövetkezésének tényleges veszélye sem.
            
         
      (1)  Az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendelet (HL L 277., 1. o.).
   
      (2)  A közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendelet (HL L 347, 549. o.)
   
      (3)  A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (HL L 209., 1. o.).